Hej Bolius

Hvad er det normale energiforbrug for en luft til vand varmepumpe, for et hus på 240 kvm 2 voksne og 2 børn- vores totale elforbrug er på 14500 kwh om året - syntes det er meget højt....huset er vel isoleret(nyrenoveret) og vi bader ikke meget! Varmepumpen har ikke fungeret optimalt og er utæt - den taber drivmidlet - vi er bange for den ikke er effektiv og om den bør skiftes...i så fald ved I så om der er noget tilskud at få? på forhånd tak for jeres svar og en rigtig god side

mvh Stina


Hvad er normalt energiforbrug for en luft til vand varmepumpe?
Hej Stina

[Vi har en beregning af hvad det ca. koster at opvarme et hus med forskellige opvarmningsformer.](https://www.bolius.dk/det-koster-de-forskellige-opvarmningsformer-887) 

Det tager udgangspunkt i et 130 m2 stort ældre hus. Så præcis hvad jeres skal omregnes til er svært at sige. Men som du vil kunne se, så er forventningen at et sådan hus skal bruge ca. 5.200 kWh/år på varme. Derudover er der det generelle el forbrug, som for en familie på 4 ligger på omkring 4.500 kWh/år. [Så meget el, vand og varme bruger en gennemsnitsfamilie](https://www.bolius.dk/saa-meget-el-vand-og-varme-bruger-en-gennemsnitsfamilie-279)

Så nærmer vi os 10.000 kWh i alt. Og så har I et noget større hus. Så alt i alt, er det måske ikke helt skævt? Men er varmepumpen i stykker, så kan det måske nok betale sig at få den udskiftet.

Og så er der mulighed for fradrag i forbindelse med Boligjobordningen, hvor du kan få fradrag på arbejdslønnen til arbejdet. [Her er det nye håndværkerfradrag for 2018 og frem](https://www.bolius.dk/her-er-det-nye-haandvaerkerfradrag-for-2018-og-frem-28556)

Der vil muligvis også kunne fås en smule i energitilskud, som du kan søge hvor du køber en ny varmepumpe. Men når du skifter fra en varmepumpe til en ny, er det ikke nær så stort som hvis du skiftede fra fx oliefyr til varmepumpe.

